অ্যালেন ওকম্যান
অ্যালেন স্ট্যানলি মাইলস ওকম্যান (ইংরেজি: Alan Oakman; জন্ম: ২০ এপ্রিল, ১৯৩০ - মৃত্যু: ৬ সেপ্টেম্বর, ২০১৮) ইংল্যান্ডের হ্যাস্টিংস এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৬ সালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন অ্যালেন ওকম্যান।